מושל פלורידה

מושל פלורידה (באנגלית: Governor of Florida) הוא המושל וראש הרשות המבצעת של מדינת פלורידה בארצות הברית, והמפקד העליון של הכוחות המזוינים במדינה. על המושל מוטלת החובה לאכוף את חוקי המדינה, ולרשותו עומדת הסמכות לאשר הצעות חוק שהועברו בבית המחוקקים של פלורידה או לחלופין להטיל עליהן וטו. נוסף על כך, ברשותו לכנס את בית המחוקקים ולהעניק חנינה, למעט במקרים בהם מושא החנינה עבר בהצלחה הליך הדחה.

כאשר נרכשה פלורידה לראשונה בידי ארצות הברית ב-1819, כיהן אז אנדרו ג'קסון, לימים נשיא ארצות הברית, כמושל הצבאי של הטריטוריה. טריטוריית פלורידה נוסדה בשנת 1822, וחמישה אנשים מילאו את תפקיד המושל הטריטוריאלי בשש תקופות כהונה שונות. המושל הטריטוריאלי הראשון, ויליאם פופ דובל, כיהן בתפקיד תריסר שנים, וזוהי תקופת הכהונה הארוכה ביותר למושל בפלורידה.

מאז קיבלה פלורידה מעמד של מדינה ב-1845, 45 אישים, כולם גברים, כיהנו כמושלי המדינה במרוצת השנים. ארבעה מושלים כיהנו בתפקידם שתי תקופות כהונה בנות ארבע שנים כל אחת: ויליאם ד. בלוקסהאם (שתי תקופות הכהונה שלו לא היו רצופות); רובין אסקוב, ג'ב בוש וריק סקוט. בוב גרהאם כיהן כמעט שתי קדנציות מלאות, מכיוון שהתפטר שלושה ימים טרם תום כהונתו כדי להישבע לסנאט של ארצות הברית. הקדנציה הקצרה ביותר בתפקיד שייכת לוויין מיקסון, שכיהן שלושה ימים בלבד בעקבות התפטרותו של גרהאם מתפקידו.

המושל הנוכחי הוא רון דה-סנטיס, חבר המפלגה הרפובליקנית שנכנס לתפקידו ב-8 בינואר 2019.

 התפקיד 
סעיף 1 בפרק החמישי לחוקת פלורידה מגדיר את תפקידיו של המושל כדלקמן:
 הסמכות הביצועית העליונה תעמוד לרשות המושל, שיהיה המפקד העליון של כל כוחות הצבא של המדינה שאינם בשירות פדרלי פעיל של ארצות הברית. המושל ידאג שהחוקים ייאכפו נאמנה, ימנה את כל פקידי הממשל והמחוזות וינהל את כל העסקים הנדרשים עם פקידי הרשות המבצעת. המושל רשאי לדרוש מידע בכתב מכל פקידי המדינה ברמה המדינתית, המחוזית או העירונית בכל נושא הנוגע לתפקידים של משרדיהם הציבוריים. המושל יהא המנהל הראשי של המדינה האחראי לתכנון ולתקצובה של פלורידה.
 המושל רשאי לפתוח בהליכים שיפוטיים בשם המדינה נגד כל רשות מנהלית, קצונה מחוזית או עירונית למען אכיפת דרישה של פעולה בלתי מורשית.
 המושל רשאי לבקש בכתב את חוות דעתם של שופטי בית המשפט העליון באשר לפרשנות של חלק בחוקה זו בכל שאלה המשפיעה על סמכויותיו ותפקידיו של המושל. השופטים יאפשרו, בכפוף להליכי התקנון שלהם, לשמוע אנשים המעוניינים בשאלות שהוצגו ויחוו דעתם בכתב לא לפני עשרה ימים מיום הגשת הבקשה ורישומה, אלא אם כן לשיקול דעתם העיכוב יהווה פגיעה בציבור.
 למושל תהא הזכות לקרוא את הכוחות המזוינים של המדינה לפעולה למען שמירת שלום הציבור, ביצוע חוקי המדינה, דיכוי מרי אזרחי או הדיפת פלישה צבאית.
 המושל יכריז באמצעות הודעה אחת לכל מושב של בית המחוקקים על מצבה של המדינה, יציע ארגון מחדש הרשות המבצעת שתקדם יעילות וכלכלה, וימליץ על נקיטת צעדים לטובת הציבור.
 כאשר לא נקבע אחרת בחוקה זו, ימלא המושל באמצעות מינוי כל משרה פנויה בשירות המדינה או ברמה המחוזית למשך תקופת הכהונה של מאייש המשרה המקורי, לשארית כהונתו של משרה ציבורית נבחרת אם נותרו לכהונה פחות מ-28 חודשים, עד יום שלישי הראשון שאחרי יום שני הראשון שלאחר הבחירות הכלליות הבאות.

 סקירה היסטורית 
מדינת פלורידה התקבלה לאיחוד ב-3 במרץ 1845. היא פרשה ממנו ב-10 בינואר 1861 עם פרוץ מלחמת האזרחים האמריקנית, וחברה למדינות הקונפדרציה של אמריקה ב-8 בפברואר אותה שנה כחברה מייסדת. בתום המלחמה הייתה לחלק מהמחוז הצבאי השלישי, אותו הרכיבה לצד ג'ורג'יה ואלבמה. פלורידה התקבלה מחדש לאיחוד ב-25 ביוני 1868.

חוקת פלורידה משנת 1838 קבעה כי המושל – שאינו רשאי למלא תקופות כהונה רצופות – ייבחר אחת לארבע שנים. החוקה הבדלנית של 1861 צמצמה את פרק הזמן לבחירת המושל לשנתיים בלבד והסירה את הגבלת הכהונה, אך המדינה נפלה לידי האיחוד לפני הבחירות הראשונות שעתידות היו להיערך מכוח חוקה זו. החוקה שנדחתה מ-1865, בנוסף לנוסח המאושר של 1868, שמרה על תקופת כהונה בת ארבע השנים, אם כי ללא הגבלת הכהונה המקורית, שהוכנסה מחדש בחוקת 1885. החוקה הנוכחית מ-1968 קובעת שאם המושל מכהן, או שכיהן בעבר מבלי להתפטר, למעלה משש שנים בשתי קדנציות רצופות, לא יוכל להיבחר לכהונה נוספת. ראשית תקופת הכהונה מתחילה ביום שלישי הראשון שלאחר יום שני הראשון בינואר שלאחר הבחירות.

במקור, נשיא הסנאט של פלורידה שימש כמושל דה פקטו במקרה בו נותרה המשרה ללא איוש. החוקות של 1865 ו-1868 יצרו את תפקידו של סגן המושל, שיפעל באופן דומה כמושל. תפקיד זה בוטל ב-1885, כאשר נשיא הסנאט שוב נטל על עצמו סמכות זו. חוקת 1968 ייסדה מחדש את תפקיד סגן המושל, שבהווה משמש כממלא מקומו ויורשו הישיר של המושל. המושל וסגנו נבחרים באותו פתק הצבעה.

פלורידה הייתה מעוז מובהק של המפלגה הדמוקרטית טרם מלחמת האזרחים, ובחרה רק מועמד אחד מהמפלגה הוויגית (האופוזיציה הראשית של הדמוקרטים באותה תקופה). בפלורידה נבחרו שלושה רפובליקנים בלבד לתפקיד המושל במהלך תקופת השיקום, אך לאחר שהמפלגה הדמוקרטית ביססה מחדש את שליטתה בפוליטיקה המדינתית, חלפו 90 שנה עד שנבחר רפובליקני אחר, הלוא הוא קלוד קירק .
רשימת מושלי פלורידה
 מס' תמונה שם   תחילת כהונה סיום כהונה מפלגה בחירות סגן המושל 1 מרכז|100px ויליאם דן מוזלי   25 ביוני 1845 1 באוקטובר 1849  1845 התפקיד לא היה קיים 2 מרכז|100px תומאס בראון   1 באוקטובר 1849 3 באוקטובר 1853 המפלגה הוויגית 1848 3 מרכז|100px ג'יימס ברום   3 באוקטובר 1853 5 באוקטובר 1857  1852 4 מרכז|100px מדיסון פרי   5 באוקטובר 1857 7 באוקטובר 1861  1856 5 מרכז|100px ג'ון מילטון   7 באוקטובר 1861 1 באפריל 1865    1860 6 מרכז|100px אברהם אליסון   1 באפריל 1865 19 במאי 1865     לא היה מושל עקב מלחמת האזרחים 19 במאי 1865 13 ביולי 1865 7 מרכז|100px ויליאם מרווין   13 ביולי 1865 20 בדצמבר 1865 מושל זמני  מונה על ידי  נשיא ארצות הברית  8 מרכז|100px דייוויד ווקר   20 בדצמבר 1865 4 ביולי 1868  1865 ויליאם קלי  9 מרכז|100px הריסון ריד   4 ביולי 1868 7 בינואר 1873  1868 ויליאם הנרי גליסון   אדמונד ויקס   סמואל דיי 10 מרכז|100px אוסיאן הארט   7 בינואר 1873 18 במרץ 1874    1872 מרסלוס סטרנס 11 מרכז|100px מרסלוס סטרנס   18 במרץ 1874 2 בינואר 1877    12 מרכז|100px ג'ורג' פרנקלין דרו   2 בינואר 1877 4 בינואר 1881  1876 נובל האל  13 מרכז|100px דייוויד בלוקסהאם   4 בינואר 1881 7 בינואר 1885  1880 ליווינגסטון בתל 14 מרכז|100px אדוארד פרי   7 בינואר 1885 8 בינואר 1889  1884 מילטון מברי 15 מרכז|100px פרנסיס פלמינג   8 בינואר 1889 3 בינואר 1893  1888 התפקיד לא היה קיים 16 מרכז|100px הנרי מיטשל   3 בינואר 1893 5 בינואר 1897  1892 17 מרכז|100px דייוויד בלוקסהאם   5 בינואר 1897 8 בינואר 1901  1896 18 מרכז|100px ויליאם שרמן ג'נינגס   8 בינואר 1901 3 בינואר 1905  1900 19 מרכז|100px נפוליאון ברווארד   3 בינואר 1905 5 בינואר 1909  1904 20 מרכז|100px אלברט גילכרייסט   5 בינואר 1909 7 בינואר 1913  1908 21 מרכז|100px פארק טראמל   7 בינואר 1913 2 בינואר 1917  1912 22 מרכז|100px סידני ג'ונסטון קאטס   2 בינואר 1917 4 בינואר 1921  מפלגת האיסור 1916 23 מרכז|100px קרי הארדי   4 בינואר 1921 6 בינואר 1925  1920 24 מרכז|100px ג'ון מרטין   6 בינואר 1925 8 בינואר 1929  1924 25 מרכז|100px דויל קרלטון   8 בינואר 1929 3 בינואר 1933  1928 26 מרכז|100px דייוויד שולץ   3 בינואר 1933 5 בינואר 1937  1932 27 מרכז|100px פרד קון   5 בינואר 1937 7 בינואר 1941  1936 28 מרכז|100px ספסארד הולנד   7 בינואר 1941 2 בינואר 1945  1940 29 מרכז|100px מילארד קלדוול   2 בינואר 1945 4 בינואר 1949  1944 30 מרכז|100px פולר וורן   4 בינואר 1949 6 בינואר 1953  1948 31 מרכז|100px דניאל מקארתי   6 בינואר 1953 28 בספטמבר 1953    1952 32 מרכז|100px צ'ארלי יוג'ין ג'ונס   28 בספטמבר 1953 4 בינואר 1955   33 מרכז|100px לרוי קולינס   4 בינואר 1955 3 בינואר 1961  1954    1956 34 מרכז|100px ססיל פאריס בראיינט   3 בינואר 1961 5 בינואר 1965  1960 35 מרכז|100px ויליאם היידון ברנס   5 בינואר 1965 3 בינואר 1967  1964 36 מרכז|100px קלוד קירק   3 בינואר 1967 5 בינואר 1971  1966 ריי אוסבורן  37 מרכז|100px רובין אסקיו   5 בינואר 1971 2 בינואר 1979  1970  1974 תומאס ברטון אדמס הבן  ג'ים ויליאמס 38 מרכז|100px בוב גרהאם   2 בינואר 1979 3 בינואר 1987    1978  1982 ויין מיקסון 39 מרכז|100px ויין מיקסון   3 בינואר 1987 6 בינואר 1987    40 מרכז|100px בוב מרטינז   6 בינואר 1987 8 בינואר 1991  1986 בובי ברנטלי 41 מרכז|100px לוטון צ'יילס   8 בינואר 1991 12 בדצמבר 1998    1990  1994 באדי מקיי 42 מרכז|100px באדי מקיי   12 בדצמבר 1998 5 בינואר 1999    43 מרכז|100px ג'ב בוש   5 בינואר 1999 2 בינואר 2007  1998  2002 פרנק ברוגן   טוני ג'נינגס 44 מרכז|100px צ'ארלי כריסט   2 בינואר 2007 4 בינואר 2011  2006 ג'ף קוטקמפ 45 מרכז|100px ריק סקוט   4 בינואר 2011 7 בינואר 2019  2010  2014 ג'ניפר קרול   קרלוס לופז קנטרה  46 מרכז|100px רון דה-סנטיס   7 בינואר 2019 מכהן  2018  2022 ג'אנט נונייס

 קישורים חיצוניים 



ביאורים

הערות שוליים

*